งงตัวเองเหมือนกัน ทั้งๆที่กินร้านนี้มานานมากกกก แถมสนิทกะเจ้าของร้านซะอีก วันนี้ไปกินถึงนึกขึ้นได้ว่า "ไม่เคยรีวิวร้านนี้เลยนี่หว่า" งั้นก็เอาซะหน่อยละกัน ฮะเก๋าติ่มซำ ร้านติ่มซำสูตรหาดใหญ่ที่ขายมานาน เป็นติ่มซำนึ่งสด ให้คุณเลือกได้จากตู้ แล้วนึ่งมาเสิร์ฟร้อนๆ เข่งละ 20 บาท
นอกจากติ่มซำที่อร่อยแล้ว อีกเมนูหนึ่งที่ไม่ควรพลาด นั่นก็คือ บะกุดเต๋ร้อนๆ หอมกรุ่นเครื่องยาจีน ถ้วยเล็ก 100 หม้อใหญ่ 200 จัดเต็มแบบไม่หวงเครื่อง ยิ่งได้ซดน้ำซุปร้อนๆ เล่นเอารีวิวไม่ถูกกันเลยทีเดียว
ร้านอยู่ในถนนในลึกทางไปวัดโพธาวาส เปิดตั้งแต่ 06.00-11.00 น. หยุดทุกวันจันทร์
การบริการดีเยี่ยม ลองมาสักครั้ง เพื่อมาพิสูจน์ดูว่าติ่มซำที่นี่เด็ดจริง